b"\n_START_ARTICLE_\nFederaci\xc3\xb3 Cinol\xc3\xb2gica Internacional\n_START_SECTION_\nEstructura\n_START_PARAGRAPH_\nAssemblea General, Comit\xc3\xa8 Executiu - Comit\xc3\xa8 General, Comissions Obligat\xc3\xb2ries (d'est\xc3\xa0ndards, cient\xc3\xadfica, jur\xc3\xaddica), Comissions Facultatives\n_START_SECTION_\nObjectius\n_START_PARAGRAPH_\nLa FCI garanteix el reconeixement mutu dels jutges i pedigr\xc3\xads dins dels seus pa\xc3\xafsos membres._NEWLINE_La FCI reconeix 337 races i cadascuna \xc3\xa9s 'propietat' d'un pa\xc3\xads espec\xc3\xadfic. Els pa\xc3\xafsos 'propietaris' d'aquestes races estableixen l'est\xc3\xa0ndard de ra\xc3\xa7a (descripci\xc3\xb3 detallada del tipus ideal de la ra\xc3\xa7a) - en col\xc2\xb7laboraci\xc3\xb3 amb les Comissions d'Est\xc3\xa0ndards i Cient\xc3\xadfica de la FCI - la traducci\xc3\xb3 i actualitzaci\xc3\xb3 est\xc3\xa0 efectuada per la FCI. Aquests est\xc3\xa0ndards s\xc3\xb3n la refer\xc3\xa8ncia en la qual es basen tots els jutges en examinar els gossos durant les exposicions dutes a terme en els pa\xc3\xafsos membres de la FCI._NEWLINE_Cada pa\xc3\xads membre duu a terme exposicions internacionals de bellesa i tamb\xc3\xa9 concursos internacionals de treball. Es remeten els resultats d'aquestes competicions al Secretariat de la FCI on estan entrats en l'ordinador. En aconseguir un gos un nombre determinat de recompenses, pot aconseguir el t\xc3\xadtol de Campi\xc3\xb3 Internacional de Bellesa o de Treball. La FCI \xc3\xa9s la que homologa aquests t\xc3\xadtols._NEWLINE_A m\xc3\xa9s, cada criador pot demanar, via la seva organitzaci\xc3\xb3 canina nacional i la FCI, la protecci\xc3\xb3 a nivell internacional de la seva afix (nom de la seva crian\xc3\xa7a)."